de juny 2006 ~ #Pantalla-Completa\nJa us vam explicar fa uns mesos que els responsables de Fox estaven valorant la possibilitat de recuperar la sèrie Futurama i fer nous episodis, després de la multitud de sol·licituds que havien rebut per part dels fans i de l'èxit que havien assolit les vendes dels DVD. Ara s'ha pogut confirmar que, tres anys després de la seua cancel·lació, Futurama tornarà a la vida. De fet, és un paral·lelisme amb la història del seu protagonista, Fry, que és congelat al present i desconegelat en el futur... Futurama va ser creada per Matt Groening (Los Simpson) i David X.Cohen, i fins ara només hi havia quatre úniques temporades, ja que la sèrie va ser cancel·lada incomprensiblement. Així, la nova temporada tindrà 13 episodis més, que podrien començar a emetre's a partir del 2008 a través del canal nord-americà Comedy Central. Només esperem que no tardin a traduir-la, doblar-la i portar-la cap aquí. Bender for president!\nFuturama que torna\nEl canal Td8 (antiga CityTV) emet avui la pel·lícula que Orson Welles va dirigir després de la seua opera prima, Ciutadà Kane. Es tracta d'El cuarto mandamiento (The magnificient Ambersons, 1942), un interessant drama que retrata amb un punt d'ironia la transformació de la societat nord-americana de principi del segle XX, coincidint amb l'esclat definitiu del capitalisme industrial. En aquesta pel·lícula, Welles tornava a confiar en les actors de la seua companyia Mercury Theatre, com Joseph Cotten i Agnes Moorehead, que també havien aparegut a Citizen Kane. El passi d'El cuarto mandamiento, que és una pel·lícula memorable en l'àmbit de l'ús de la tècnica, el llenguatge narratiu i la direcció d'actors, tot i que és una de les obres menys conegudes de la filmografia de Welles (potser perquè la RKO va mutilar-la per fer-la més comercial), començarà a Td8 a partir de les 00.25 hores.\nAltres propostes cinematogràfiques interessants per avui divendres a la petita pantalla són K-Pax (a Tv3, a partir de les 22.05 hores), Perdita Durango (a La 2, a partir de les 01.20 hores) i Las aventuras de Priscilla, reina del desierto (a Cuatro, a partir de les 02.15 hores). Entre les pel·lícules dels canals de pagament destaca Fallen, amb Denzel Washington i Donald Sutherland, que el canal Sci-Fi emetrà a partir de les 22.00 hores.\nTd8 emet avui "El cuarto mandamiento", que Orson Welles va fer després de "Ciutadà Kane"\nParamount ha iniciat la reedició en DVD de totes les temporades d' Star Trek: La nova generació, la segona sèrie d'una de les franquícies més importants de la història de la televisió. Les dues primeres temporades van posar-se a la venda el passat 21 de juny, i està previst que la tercera i la quarta arribin a les botigues el 26 de juliol. Star Trek: La nova generació va ser el punt de partida del renaixement que la saga d'Star Trek va viure a la dècada dels vuitanta, i va formar una legió de guionistes que després han treballat en altres produccions de ciència ficció de prestigi com Los 4.400, Medium, Andrómeda, Galáctica, Estrella de Combate (la nova versió, ja s'entèn), La Zona Muerta o una altra joia de la saga d'Star Trek, Espacio Profundo Nueve, sens dubte una de les meues favorites. Les dues primeres temporades de La nova generació es venen a un preu d'uns 54 euros cadascuna. Per cert, que el dia anterior, el 20 de juny, també va posar-se a la venda la segona temporada d'Enterprise (l'última franquícia de la saga, tot i que explica les primeres expedicions de la nau), en un pack de luxe que costa més de 90 euros.\nL'eliminació de la selecció espanyola de futbol als vuitens de final de la Copa del Món ha pogut desencadenar el que és una allau d'estrenes o repeticions de sèries als canals generalistes. Bàsicament, perquè és més fàcil programar si no has de competir amb un partit de la Selecció. Segons sembla, la primera repetició de l'estiu serà la reposició de Roma, la gran sèrie amb què Cuatro va iniciar els seus primers dies de programació. De fet, molta gent va descobrir i va enganxar-se amb House després de veure la primera temporada de Roma. Amb tot, la reposició no serà els dimarts, sinó els dilluns a partir de les 22.00 hores. Això serà el 3 de juliol, i l'endemà, dimarts 4 de juliol, podria començar la cinquena temporada de 24, que Antena 3 havia previst estrenar l'11 de juliol si Espanya continuava endavant al Mundial. D'entrada, els dos capítols setmanals de les noves aventures de Jack Bauer seran a les 22.00 hores, però dels horaris d'Antena 3 no ens refiem gaire... També dimarts, caurà de la programació Mujeres Desesperadas a TVE-1, en teoria per fer lloc a un especial de Los Morancos, però jo tampoc posaria la mà al foc per la continuïtat de la sèrie. De fet, la segona temporada de Mujeres Desesperadas no és tan interessant ni tan divertida com la primera, i jo mateix ja he deixat de mirar-la a través del canal Fox. La que sí em té captivat és la segona temporada de Perdidos, que sembla que TVE destinarà a les tardes dels diumenges del juliol i de l'agost, com si fos un telefilm d'aquells de "basados en hechos reales". Es pot estar més perdut?\nEl bloc jesusenc Som los que Som ens ha descobert un tràiler doblat al mallorquí de la pel·lícula La Comunidad del Anillo, que en realitat és una paròdia titulada Sa Comunitat d'en Panereta. El Conco Panereta, Tomeu Quely, Bernat Panereta, Sion Pellarofa, Toni Meco, Pep Misto, Andreu Sopa, Llorenç Cartutxo i Avelino Gutiérrrez són només alguns dels personatges d'aquesta esbojarrada adaptació mallorquina d'El senyor dels Anells. Al marge de veure el vídeo amb el tràiler, també podeu consultar la pàgina web de Sa Comunitat d'en Penereta, on podreu conèixer els diferents personatges, descarregar-vos divertits pòsters i enllaçar amb aquesta adreça d'emule, que us baixarà la peli. Per cert, que l'escriptor Jaume Fuster ja va intentar, en certa manera, fer una adaptació dels relats artúrics i del món de J.R. Tolkien a l'illa de Mallorca i la resta de territoris dels Països Catalans, amb la seua trilogia de fantasia èpica formada per L'illa de les Tres Taronges, L'Anell de Ferro i El jardí de les Palmeres. Tres llibres que Freak-EBRE! us recomana que llegiu des d'ara mateix...\nAra que a Catalunya tornarem a tindre una sessió continúa d'eleccions (primer les autonòmiques i mesos després les municipals) potser ens aniria bé plantejar la necessitat que tinguem més dones encapçalant les llistes. Sobretot, veient que els homes no ens acabem d'aclarir... Al canal de pagament People+Arts (disponible al dial 27 de Digital+) segueixo la sèrie Señora Presidenta, que protagonitza l'actriu Geena Davis i que ens explica la història de la primera dona presidenta dels Estats Units, Mackenzie Allen. La sèrie, que en la seua versió original s'anomena Commander in Chief, està força bé i havia aconseguit bons resultats d'audiència als Estats Units, però després els espectadors van caure en picat i sembla que la temporada ha estat cancel·lada. Una llàstima, tenint en compte que Davis havia conseguit el Globus d'Or a la millor actriu, i que Señora Presidenta també ens ofereix l'oportunitat de veure en acció el gran Donald Sutherland, com a president del Congrés nord-americà. El que us volia dir és que la sèrie, que després del mundial de futbol també es podrà veure a través de La Sexta, mostra com una dona ha de moure's en un món de la política que està dominat pels homes i fet a partir d'una visió masculina de la realitat. El més curiós és que el canal People+Arts havia iniciat una campanya per promocionar la sèrie a través d'internet, en què preguntava als espectadors quina seria la millor presidenta per a Espanya, i al capdamunt del rànquing han quedat Maria Teresa Fernández de la Vega, Esperanza Aguirre, Mercedes Milá (!!!!), Ana Botella i Cristina Almeida. Qui seria la millor presidenta per a Catalunya?\nAvui m'he estrenat oficialment com a client de La 2 de Viladrich (la compra que vaig fer per Sant Jordi va ser de rigor, per tradició...) amb l'adquisició del nou llibre del nord-americà Matthew Pearl, titulat La sombra de Poe (Seix Barral). La nova novel·la de l'autor d'El club Dante es presenta com un thriller històric ple de suspens, que pretén il·luminar un dels enigmes més foscos de la història de la literatura: l'estranya mort del genial escriptor Edgard Allan Poe. Així, el jove advocat Quentin Cla rk decideix arriscar-ho tot per restablir el bon nom de Poe, ja que tothom ha assumit que el seu tràgic final és la conseqüència de la seua addicció a l'alcohol... Per fer-ho, Clark contacta amb la persona que va inspirar el detectiu C. Auguste Dupin, el conegut personatge amb què Poe va inaugurar la litertura detectivesca, i que és un clar precedent de Sherlock Holmes i Hèrcules Poirot. De fet, coincidint amb la publicació de La sombra de Poe, l'editorial Seix Barral ha editat un esplèndid volum titulat La trilogía Dupin, amb un pròleg del mateix Matthew Pearl i la traducció que va fer el gran Julio Cortázar dels tres únics relats escrits per Poe en què apareix el seu detectiu: Los crímenes de la calle Morgue, El misterio de Marie Rogêt i La carta robada. Evidentment, La trilogía Dupin també ha caigut a les meues mans...\n-Més informació: Web oficial de La sombra de Poe\n-Fitxa de La trilogía Dupin al web de Seix Barral\nAquesta sí que és una gran notícia. Podrem veure Blade Runner als cinemes, coincidint amb el 25è aniversari de la pel·lícula de Ridley Scott i el seu llançament en un DVD de luxe. De fet, Quinta Dimensión informa que hi haurà dues edicions en DVD del film que va revolucionar la ciència ficció cinematogràfica. Warner Home Video ha adquirit els drets de la pel·lícula i ha anunciat que al setembre la posarà a la venda per un temps limitat (només quatre mesos). Queda clar que l'estratègia és convertir Blade Runner en un dels grans regals del Nadal del 2006. Segons diuen, una de les edicions podria ser el mític director's cut, amb noves imatges i sense la innecessària veu en off del final, tan criticada. Una versió que ja va passar per la gran pantalla en el desè aniversari de Blade Runner, sense gaire èxit, encara que es va vendre bé en VHS. I, de fet, és la versió que circula per l'Emule. Però Warner Home Video també posarà a la venda la final cut, una espècie de versió definitiva de la pel·lícula protagonitzada per Harrison Ford, Rutger Hauer i Edward James Olmos.\nEns trobem en plena efervescència mundialista i com és lògic el futbol també ha irromput a la publicitat. La veritat és que hi ha molts anuncis tan divertits com cruels, i només cal pensar en un dels últims que he vist, aquell de Jugandovoy.com en què diuen "¿Qué te juegas a que le pinchamos las ruedas a Cardeñosa, por fallar el penalti?". I va i l'hi punxen... Un altre del mateix estil és aquell de la cervesa Amstel, en què se'n foten del porter de Malta, John Bonello, el mateix que va encaixar els dotze gols contra la selecció espanyola en el mític partit del 12-1. Però sens dubte, el més cruel de tots és el nou anunci de Renault Kangoo, amb Robert Prosinecki, exjugador del Reial Madrid i del Barça. Els de Renault diuen que volen ajudar Prosinecki en el seu nou negoci, amb la promoció d'un nino anomenat Prosikito que també es lesiona i es desmaia cada vegada que trepitja la gespa. El més bèstia és quan al nino se li despenja una cama, aprentant només un botó, o quan veiem el cor de Prosikito bategant sota la samarreta. Sort encara, que han triat la camiseta del Madrid, a l'hora de fer l'anunci...\nI la pregunta és: feia falta? El showman Xavier Sardà, quan no deu fer ni un any de l'adéu de Crónicas Marcianas, ha anunciat que torna a Telecinco per adaptar la versió espanyola del programa Afers exteriors, el mateix format amb què Mikimoto va tornar a TV3. La sorpresa ha estat gran, i més tenint en compte que tot apuntava que Sardà acabaria fitxant per Cuatro. Però suposem que també ha estat una sorpresa que Eva Hache triomfés amb el seu late-night Noche Hache, i això ha fet més complicada l'entrada triomfal de Sardá a la cadena en obert de Sogecable. Sempre he defensat que el que havia de fer Sardà és un programa seriós i rentar una mica la seua imatge, perquè considero que és un bon professional que només en l'última etapa va deixar devorar-se pel monstre que havia creat... La versió espanyola d'Afers exteriors és una bona oportunitat per fer una cosa diferent, però dubtem que Telecinco tingue gaire paciència si el programa no obté uns bons resultats immediats. Si volia fer un programa així, el més lògic és que Sardà hagués anat a Cuatro, o potser a La Sexta. Ah, no, és clar, a La Sexta acabarà Buenafuente!\nXavier Sardà farà de Mikimoto a Telecinco\nFa unes dies, Al Turtusí em desafiava des del seu bloc amb un memo d'aquests que circulen per internet, perquè cités els meus trios de favorits: en llibres d'entreteniment, llibres de ciències de la comunicació, adreces d'internet, blocs, pel·lícules i discos. Per no fer-me pesat, he pensat que el millor és comentar cada dia un parell de categories. Per tant, avui només us comentaré breument tres llibres de ficció i tres llibres de la meua disciplina acadèmica. Au pos!\nTres llibres d’entreteniment:\n1) Las aventuras de Tom Sawyer, de Mark Twain. Per mi, és la novel·la iniciàtica per excel·lència, plena d'humor, imaginació i nostàlgia per una Amèrica rural i d'un món fluvial, que s'acabava i deixava pas a la gran industralització. De la mateixa manera, també us recomano el seu spin off, Las aventuras de Huckleberry Finn, escrita per Twain vuit anys més tard, el 1884. De fet, és possible que la segona part sigue millor que la primera, des del punt de vista literari... Per cert, que Twain també és considerat un dels pares de la ciència ficció moderna gràcies a Un yanki en la corte del rey Arturo (1889), una fantasia històrica que en realitat és una crítica a la societat nord-americana. I tornant a Tom Sawyer, no us va córrer un calfred d'emoció per l'espinada quan vau veure que apareixia entre els personatges de La Liga dels Hombres Extraordinarios com a agent especial dels Estats Units?\n2) Crónicas marcianas, del mestre Ray Bradbury. Publicat l'any 1950, és un recull de narracions que d'alguna manera ha marcat els cànons de la ficció sobre les colonitzacions humanes a l'espai. En realitat, els contes de Bradbury deixen de manifest el costat destructiu i violent de l'espècie humana, i són un precedent de la ciència ficció amb missatge social i ecologista que triomfarà més endavant, durant els anys 60 i 70 del segle XX. Del mateix autor també us recomano Fahrenheit 415 i Las doradas manzanas del sol, però sobretot la més desconeguda El árbol de las brujas, una revisió del mite de Halloween.\n3) El que l'herbolària sap, de l'escriptor ebrenc Andreu Carranza. Sens dubte, la primera gran novel·la de ciència ficció de les Terres de l'Ebre, encara que comença com una novel·la negra, de detectius... Amb aquesta novel·la, el nostre amic Carranza va ser finalista del premi Ramon Llull del 2002. Us agradarà si ja us va agradar Trilogia de Nova York, de Paul Auster. Està editada per Planeta.\nTres llibres de Ciències de la Comunicació:\n1) Morfologia del cuento, de Vladimir Propp. Un llibre de referència per als semiòlegs, ja que a partir dels contes populars russos analitza les unitats bàsiques de la narrativa de ficció. El llibre de Propp va ser publicat en rus l'any 1928 però que no va ser conegut a Occident fins que va publicar-se en anglès als anys cinquanta.De fet, va influir molt en l'obra dels estructuralistes Claude Lévi-Strauss i Roland Barthes.\n2) Terciopelo azul, de Charo Lacalle. La meua professora de semiòtica a la Facultat de Periodisme de Bellaterra, explicant l'obra mestra de David Lynch. Per només 10 euros a l'FNAC, editat per Paidós. Molt recomanable, de veritat.\n3) La llavor immortal: els arguments universals en el cinema, de Jordi Balló i Xavier Pérez. Publicat l'any 1995, és un llibre imprescindible per saber identificar els temes i l'estructura de les ficcions cinematogràfiques, a partir dels mites clàssics i moderns. És a dir, els temes ja estan tots inventats, i l'originalitat és la manera d'explicar-los i de combinar-los.\nPrimer memo de freak-EBRE! (llibres)\nAvui hem conegut la mort als 77 anys d'Alex Toth, dibuixant d'El Zorro i de Green Lantern, que també va treballar per a la productora Hanna-Barbera per a diferents sèries televisives., com la mítica Los Superamigos, El Fantasma del Espacio, Los Cuatro Fantásticos i Johny Quest (per mi, una de les millors sèries de dibuixos animats de tots els temps). Alex Toth estava considerat un dels millors dibuixants d'historietes del món. Sobretot, per haver adaptat al còmic diferents capítols de la sèrie d' El Zorro que havia produït The Walt Disney Company. Aquestes adaptacions van ser publicades originalment a tot color en format comic-book per Dell Publishing, però el mateix Toth va recuperar-les en els anys vuitanta amb motiu d'una altra publicació en blanc, negre i grisos. A les historietes d' El Zorro, Toth va demostrar la seua categoria gràfica, el domini de la composició i de l'estructura narrativa, així com la seua senzillesa i el seu domini de la llum i les ombres.\n-Tothfans (inclou una bonica galeria de dibuixos)\n-Alex Toth a la Wikipèdia\nA continuació, teniu la capçalera de la sèrie Johny Quest, dibuixada per Alex Toth...\nEl canal 33 emet aquesta nit, a partir de les 22.20 hores, el documental El Capitán Trueno de Víctor Mora, a partir d'un guió i d'una idea original del periodista Jaume Vidal, cap de cultura del diari El Punt. En realitat, el documental és una conversa de mitja hora que pretén revelar què hi ha de Víctor Mora en l'heroi que va crear, i què hi ha del Capitán Trueno en el creador d'altres personatges mítics com Goliath, Crispín, Sígrid... El programa és un document valuós, ja que Víctor Mora pateix una malaltia que li està afectant la capacitat d'expressió. A més, Mora ret homenatge a tots els dibuixants que han treballat en el personatge, però sobretot destaca el paper fonamental d'Ambrós, el creador gràfic del Capitán Trueno.\nEl Capitán Trueno de Víctor Mora, avui al 33\nJa tinc en el meu poder la primera entrega de la col·lecció de la sèrie House en DVD, que a partir d'avui entreguen en exclusiva el canal Cuatro i el diari El País. El disc inclou l'espectacular episodi pilot (una professora comença a dir paraules estranyes i a patir convulsions davant dels alumnes d'un parvulari) i el segon capítol de la sèrie, "Paternidad". Per tindre'l, només cal pagar 4,95 euros més, al marge de l'euro que et costa El País (els dijous val la pena comprar-se'l, perquè a més del cultural en català Quadern també encarta el suplement CiberPaís i una edició espanyola de The New York Times). Els DVD de House inclouen dues pistes de so 2.0 stereo, en anglès i castellà, així com subtítols en castellà. Dijous que ve, segona entrega amb "La navaja de Occam" i "Maternidad".\nHouse, en DVD amb El País\nL'amic Freakscity ha penjat a You Tube diferents curts de Rasca i Pica, els divertits personatges secundaris dels Simpson. En aquest episodi de la sèrie favorita de Bart, el ratolinet vol enviar el gat a la Lluna, però el resultat final és molt millor del que ell s'esperava...\nPer cert, també us recomano el bloc Freak's City, cliqueu aquí mateix.\nRasca i Pica, porta'm a la Lluna\nEl director de cinema Josep Maria Forn acaba de començar el rodatge de la pel·lícula El Coronel Macià. L'encarregat d'interpretar el fundador d'ERC i primer president de la Generalitat republicana, Francesc Macià, serà l'actor català Abel Folk. El Coronel Macià se centrarà en els assalts que va perpretar l'exèrcit a les dependències del setmanari satíric Cu-cut i al diari La Veu de Catalunya, al novembre de 1905. Uns fets que van provocar la reacció contrària del tinent coronel Macià. Forn, que ja va dirigir l'avorrida Companys, procés a Catalunya (1979), ha explicat que la pel·lícula barrejarà personatges històrics i de ficció. De fet, el que més por em fa d'aquest projecte és que el director ha dit que no és una pel·lícula històrica, sinó d'entreteniment. El film és una coproducció de Films de l'Orient, Cinema i Televisió, Diafragma i Televisió de Catalunya, que podria estar a punt al novembre.\nFrancesc Macià en una pel·lícula\nUna altra joia d'animació sobre Star Trek localitzada a You Tube:\nFesta amb pizza i discjòquei a la casa d'Spock\n9 de juny 2006\nImpressionant troballa a YouTube. Vosaltres mateixos...\nLa sessió de manga eròtic (hentai) que La Sexta programa els dissabtes i diumenges a la nit és un dels més vistos del nou canal. Les peces d'hentai es programen dins del nou espai Mangápolis, a partir de dos quarts d'una de la matinada, aproximadament. El problema és que l'imminent començament del mundial de futbol farà variar la programació nocturna de La Sexta, amb la repetició dels partits o l'emissió d'alguns enfrontaments en diferit. L'últim dissabte, el manga eròtic va batre un dels seus rècords, amb 247.000 espectadors i un 3,3% de la quota de pantalla, encara que l'espai també té el millor share de La Sexta, amb una mitjana de l'1,2 % (supera el concurs de monòlegs El show de Flo, que ha assolit una mitjana d'espectadors superior, però menys quota de pantalla, amb un 1% pelat). A més a més, el manga eròtic és el tercer espai amb més espectadors (uns 102.000), només superat per El show de Flo (135.000), presentat per Florentino Fernández, i el programa El intermedio, amb el Gran Wyoming (109.000).\nMés informació i anàlisi sobre les audiències de La Sexta en en següent article de Ver Tele.\nHi ha una sèrie, The Wire, que em té el cor robat. El canal Fox va estrenar dissabte a la nit la segona temporada d'aquesta producció amb el segell HBO, cadena responsable d'altres sèries de prestigi com A dos metros bajo tierra, Los Soprano i Sexo en Nuevo York, així com de dos dels descobriments més interessants que he fet enguany: Oz i sobretot Deadwood. Com us deia, The Wire (Bajo escucha) és una sèrie de primera qualitat, que ha estat molt lloada per la crítica nord-americana. The Wire és molt realista, enèrgica, pausada, profunda i absorvent, ambientada en el submón de la droga, la complicitat amb els interessos polítics i judicials, i la feina fosca del departament de policia de la ciutat de Baltimore. Però no us espereu la típica sèrie de policies, d'acció, amb persecucions de cotxes i tiroteigs... El canal Fox va acabar la primera temporada fa molts mesos, però l'elevada concentració d'estrenes a la seua graella ha fet que la segona part de The Wire hagi tardat més del normal. A la primera temporada, el detectiu d'homicidis Jimmy McNulty era destinat a la unitat de narcòtics com a part d'un càstig, però a partir d'aquest moment seria el líder (amb tants encerts com errors) d'una investigació contra el tràfic de drogues, basada en una complexa escolta telefònica. El problema és que els caps de la policia els donaran pocs mitjans tècnics i humans, amb el pitjoret de cada departament, perquè volen que fracassin... A la segona temporada, aquest gran antiheroi de la televisió que ja és McNulty és recol·locat a la patrulla de vigilància portuària, i pel que sembla haurà d'investigar un cas de tràfic d'immigrants, després que una dotzena de dones hagin aparegut mortes en un contàiner del port de Baltimore.\nPer més informació, podeu visitar el web de The Wire, que als Estats Units està a punt d'estrenar la quarta temporada.\nEnguany no haurem d'esperar tant per tenir la nova temporada de Perdidos en DVD. Segons llegim avui a Vaya Tele, la distribuidora ha previst el llançament del pack de la segona temporada de Lost després de l'estiu, pel 20 de setembre. La primera temporada en DVD, que evidentment ja té un lloc preferent a la meua col·lecció, va sortir al desembre. Per tant, ja podem anar preparant un raconet per comprar la segona tanda de les aventures de Jack, Sawyer, Locke i companyia a l'illa misteriosa, sobretot ara que (spoiler) han obert l'escotilla i han trobat a un altre grup de supervivents de l'accident del vol de l'avió 815 de la companyia Oceanic entre Sidney i Los Angeles. Per cert, quins grans personatges el senyor Eko i Ana Lucía! Sí, ja sé que molts de vosaltres ja heu anat seguint la segona temporada a través dels capítols que van penjant a l'Emule, al ritme d'emissió a la televisió nord-americana, però com que jo l'estic seguint pel canal Fox espanyol, no vull parlar ni de teories ni fer cap tipus de conjectura. Deixeu-me disfrutar. Jo també estic perdut amb Lost!\nQuin terrabastall que ha organitzat el cantant italià Tiziano Ferro a Mèxic. Segons he pogut veure els últims dies al Canal de las Estrellas (antiga Galavisión), Ferro va dir en un programa de televisió de la RAI que les dones mexicanes són lletges i tenen bigot. Les declaracions del cantant han provocat una gran campanya nacional en contra de Ferro, que dubtem que pugui tornar a Mèxic, on ja donen la seua carrera artística per acabada. Les més combatives contra Ferro han estat, com és obvi, les presentadores dels programes d'entreteniment, com per exemple La Oreja. Dones monumentals que no tenen res de lletges ni de bigotudes. Ferro va salvar de la seua valoració l'actriu Salma Hayek, però no han servit de res les disculpes que ja hauria demanat, de forma directa o indirecta. Els programes mexicans van plens de les declaracions de Ferro i les reaccions que han provocat, en el marc d'una campanya nacionalista que només és comparable al seguiment que s'està fent del periple de la selecció de futbol de Mèxic en el camí cap a la fase final del Mundial d'Alemanya. Sobretot, perquè els programes es deuen estar fent d'or amb els missatges de mòbil que envien els espectadors per insultar l'italià... Per cert, que Ferro actua dissabte a la gala de la regió de Múrcia que, un any més, tornarà a emetre La Primera de TVE. Amb una mica de sort, Ferro dirà que les murcianes també són lletges, i que el transvasament de l'Ebre era dolent!\nAvui m'ha cridat l'atenció la programació cinematogràfica que han previst les diferents cadenes de televisió. Sens dubte, la proposta més interessant és l'emissió de la pel·lícula Dioses y monstruos, de Bill Condon, dins de l'espai Off Cinema de La 2 de TVE. El film se centra en els últims die del director anglès James Whale, autor del clàssic El doctor Frankenstein per a la Universal. La pel·lícula, que s'emetrà a partir de les dotze de la nit, va més enllà dels avorrits biopics que últimament ha fet Hollywood, i és una interessant reflexió sobre el cinema i també sobre les relacions homosexuals. Encara més tard, a les 02.15 hores, TV3 emet Amazones i gladiadors, una producció alemanya del 2001 que la veritat és que no deu ser massa bona, però com a mínim sona bastant freak. Cinc minuts abans, però pel canal 33 i dins de l'espai Cinema Fantàstic, qui encara estigue despert podrà veure American Psycho, amb Christian Bale, Willem Dafoe i Jared Leto. La norma torna a complir-se: quant més interessant és una pel·lícula, més tard la programaran.\nEl meu amic Jordi Irazuzta ho tindrà molt difícil aquest estiu. L'altre dia comentàvem ell i jo els malabarismes que moltes vegades hem de fer amb les teles i els vídeos, per veure una sèrie i gravar una altra, o un parell de sèries més... Doncs bé, aquesta setmana s'ha sabut que Antena 3 té previst estrenar l'esperada cinquena temporada de 24 a finals de juny, segurament en el prime-time dels dimarts, per competir amb el doctor House de Cuatro. L'agent especial Jack Bauer, interpretat per Kiefer Sutherland, ha hagut de marxar de la UAT de Los Ángeles, però això no l'allunyarà de l'inevitable destí d'haver de combatre una amenaça terrorista global. I només tindrà 24 hores per agafar els dolents i evitar la mort de milers de persones! La cinquena temporada de la sèrie ha batut recòrds d'audiència als Estats Units, amb gairebé 17 milions d'espectadors en el primer episodi de la cinquena temporada. A Amèrica, la sèrie del canal Fox ha de competir amb Mujeres Desesperadas, de la cadena ABC, i ha aconseguit mantenir una audiència al voltant dels 15 milions d'espectadors. 24, que ja està considerada una sèrie de culte, va aconseguir 2 milions de seguidors a Espanya, assolint el 17% de la quota de pantalla, tot i que les últimes temporades Antena 3 les va emetre de matinada, amb dos o tres capítols cada setmana. Tant és l'èxit de la sèrie que Sutherland és un dels actors millor pagats de la televisió nord-americana, ja que cobrarà entre 30 i 40 milions de dòlars, a canvi de quedar-se a 24 com a mínim fins el 2009. La versió cinematogràfica podria arribar a les pantalles de cine un any abans, el 2008.\nJack Bauer contra el doctor House\nAl novembre passat us informàvem del naixement de Scifiworld Magazine, una revista en format electrònic que havia nascut a internet per satisfer les necessitats dels amants del gènere fantàstic. Després de sis mesos en què s'han publicat tres números regulars i una sèrie d'especials dedicats a les sèries Star Trek, Babylon 5 i la nova versió de Galáctica, i d'haver registrat més de 60.000 descàrregues, la revista ha fet un pas endavant i ha esdevingut la publicació oficial del nou canal de televisió Sci Fi España. Podeu descarregar-vos la nova revista i els números endarrerits a l'adreça http://magazine.scifi.es/\nLa revista electrònica Scifiworld Magazine ja és la revista oficial de Sci Fi España\nAlguns amics m'han preguntat aquests dies la meua opinió sobre el nou canal Sci Fi, dedicat a la ciència ficció, que ja ha començat a emetre per Digital+. En dos paraules, només puc dir-vos que és im-pressionant, encara que els primers dies els aficionats hem hagut de patir el problema del desfassament horari, ja que les emissions de les sèries no s'ajustaven als horaris que indicava la guia electrònica de programació. Ara sembla que ja ho han pogut resoldre, i que el problema era que havien calculat malament la durada d'algunes sèries. Al següent vídeo, que RVM, un company del foro de Mundoplus ha penjat a YouTube, podeu veure com va ser el naixement del canal i també els primers minuts de la sèrie Stargate Atlantis, estrenada en primícia a Espanya.\nAixí va ser l'inici de Sci Fi\nEs pot ser més fort, més ràpid i saltar més alt del que pots arribar a imaginar-te... La gran estrena cinematogràfica de l'estiu serà Superman Returns, la nova pel·lícula de Bryan Singer. Avui us penjo aquest nou tràiler de la pel·lícula que m'he trobat a YouTube, ja que la productora Warner Bros ha decidit aprofitar directament un dels recursos més utilitzats pels internautes, i ha penjat tots els tràilers de Superman Returns en una sola entrada. D'alta banda, no sé si és perquè m'estic acostumant, però cada vegada m'agrada més l'actor Brandon Routh en el paper de Superman. Com ja devíeu saber, Lex Luthor està interpretat per Kevin Spacey, i la noia que a la nova versió fa de Lois Lane és Kate Bosworth, que ja havia vist a El chico de tu vida, però amb el cabell ros, i que personalment em recorda molt Natalie Portman. No em direu que un Superman amb la Portman no hauria estat insuperable...\nTots els tràilers de Superman Returns\nTinc ganes de veure la nova pel·lícula de M. Night Shyamalan, titulada Lady in water (La joven del agua), que com a mínim s'estrenarà a finals de juliol als Estats Units. El film narra la història d'un porter d'una urbanització (Paul Giamatti) que a la piscina es troba amb una nimfa d'un conte que vol tornar al seu món, però unes criatures monstruoses intenten impedir-ho... La nimfa està interpretada per la filla de Ron Howard, la jove Bryce Dallas Howard, que ja va treballar a les ordres de Shyamalan a la seua pel·lícula anterior, El Bosque. Shyamalan és un dels directors més interessants del Hollywood actual, per molt que algunes de les seues pel·lícules (El Protegido, Señales, El Bosque...) no hagin rebut crítiques tan bones com les que va aconseguir amb El sexto sentido. Personalment, crec que El Protegido és una de les pel·lícules més importants del cinema fantàstic de l'última dècada. I El Bosque també era molt millor del que el gran públic i la crítica van dir. Bé, aquí teniu el tràiler de Lady in water...\nLa nova pel·lícula de M. Night Shyamalan, "Lady in water", recupera les ninfes dels contes\nHeu vist alguna vegada, totes seguides, les tres pel·lícules de Regreso al futuro? Avui dissabte és possible gràcies al marató que ha programat el nou canal de pagament Sci Fi, a partir de les vuit al dial 25 de Digital+. Robert Zemeckis va dirigir l'any 1985 la primera de les pel·lícules d'aquesta trilogia en què Marty, un adolescent de 17 anys, aconsegueix viatjar fins al 1955 gràcies a una màquina que ha construït un amic seu, el doctor Brown. Però una vegada al passat, sense voler, interfereix en el desenvolupament normal de la història, i fins i tot veu perillar la seua existència, ja que si no fa que els seus pares es reconciliïn, Marty no podrà nàixer... La pel·ícula va representar el definitiu salt a la fama del jove actor Michael J. Fox, que també protagonitzaria les dues pel·lícules següents al costat de Christopher Lloyd. A la segona part, Marty ha de tornar a viatjar no només al passat, sinó al futur, on coneixerà les aventures del seu propi fill. A la tercera i fins ara última part de la saga, el personatge encarnat per Michael J. Fox i el seu amic Doc hauran de retrocedir fins a l'època del salvatge oest. Qui diu que la ciència ficció filosòfica no pot ser entretinguda?\nMarató de Regreso al futuro, a Sci Fi\nHem sabut a través de Blogdecine que el cine espanyol està buscant el seu Harry Potter, és a dir, una pel·lícula d'aventures infantils amb un protagonisme especial de la fantasia i la màgia. A Barcelona ja ha començat el rodatge de la pel·lícula Totenwackers, que serà el segon llargmetratge d'Ibon Cormenzana. Al repartiment es trobaran algunes cares conegudes de la televisió, com Elisa Drabben, Azzdine Bennaji, Natalia Sánchez (la xiqueta de Los Serrano) i Jasper Harris. També està confirmada l'aparició de Geraldine Chaplin i Celso Bugallo. Totenwackers explica la història d'un fantasma que es resisteix a abandonar casa seua, i tindrà un equip tècnic amb els responsables dels efectes digitals de Hellboy, Doom i El perfume. El pressupost, amb tot, no és massa elevat: 3,5 milions d'euros. Si es complex el calendari, l'estrena de Totenwackers està prevista pel març del 2007.\nPodeu llegir més detalls sobre el rodatge de Totenwackers al bloc del guionista David Muñoz.\nEl cine espanyol busca el seu Harry Potter\nEl nostre amic Jordi Irazuzta ens ha informat de l'aparició de la primera pel·lícula d'animació amb tècniques digitals que s'ha fet amb programari lliure, i que també s'ha distribuït amb programari lliure. El títol del film és Elephants Dream (http://orange.blender.org/). En realitat, la cinta és un curt de 10 minuts, però el fet que s'hagi realitzat amb programari lliure i es distribueixi amb llicència Creative Commons és molt important, ja que es el primer projecte d'aquestes condicions en el camp de l'animació. Això vol dir que no només es pot distribuir lliurement, sinó que pots accedir al codi per veure com s'ha fet i reutilitzar-lo per a altres obres d'animació.\nElephants Dream, la primera pel·lícula d'animació feta amb programari lliure\nVídeo promocional del nou canal Sci Fi\nAvui és el gran dia. A partir de les deu de la nit, començaran les emissions regulars del nou canal Sci Fi España, el canal dedicat a la ciència ficció que es podrà veure en exclusiva a través de Digital+. L'obertura del canal, a més a més, coincideix amb l'estrena a l'Estat espanyol d'una sèrie inèdita, molt esperada pels aficionats a la ciència ficció: Stargate Atlantis. Que de què va Stargate Atlantis? La mítica ciutat de l'Atlàntida ha estat trobada, però no al nostre planeta, sinó en un racó de la galàxima Pegasus. A Stargate Atlantis, que és un spin-off de la també prestigiossa Stargate SG-1, un grup de militars i científics ha de travessar el portal i viatjar fins Atlantis, acumular tot el material que puguin trobar i tornar com puguin i quan puguin, ja que hauran de localitzar algun tipus de tecnologia que els permeti tornar... Però una vegada a l'Atlàntida, els nostres amics es trobaran una ciutat abandonda, sense cap tecnologia que els porti de tornada a casa. A més, el problema és que descobriran un nou tipus d'enemic que s'alimenta... d'humans! Aquesta nit s'emetran els dos primers episodis de la sèrie, i després l'èxtasi continuarà amb la difusió de la pel·lícula Encuentros en la tercera fase, d'Steven Spielberg. Continuarem informant (si ens deixa l'emoció)...


Noguerament Bo treu a la venda lots amb els seus productes gastronòmics - TOTLLEIDA\nFOTO. Lots gastronòmics amb productes de diferents emprese, membres del distintiu Noguerament Bo; Pla Oví, Alimentació Farràs, Cal Retjo, FructumCat, Cal Blasiet, Lo Pernil de Ponent, Casa Patau, Conill com Cal, Formatgeria de Clua i Pàmies Vitae.\nAlimentació gourmet i vinsAparadorla Noguera\nLa iniciativa es va presentar el passat 7 d’octubre al Consell d’Alcaldes que se celebrava al Consell Comarcal de la Noguera per tal de difondre l’acció entre els representants dels municipis de la comarca. El lots gastronòmics contenen productes de diferents empreses, totes membres del distintiu Noguerament Bo, com Pla Oví, Alimentació Farràs, Cal Retjo, FructumCat, Cal Blasiet, Lo Pernil de Ponent, Casa Patau, Conill com Cal, Formatgeria de Clua i Pàmies Vitae. Els lots, presentats en una caixa de fusta corporativa, es vendran sota comanda en diferents tipologies de lots i preus Es pot consultar el contingut i els preus dels lots tipus a la web del distintiu www.nogueramentbo.cat. També hi ha l’opció de personalitzar-ne el contingut, consultant-ho als establiments.\nNoguerament Bo és el resultat del projecte estratègic de l’any 2018 “Territori de Valor: posar en valor els productes agroalimentaris davant dels productors agroalimentaris” impulsat pel Consorci Grup d’Acció Local Noguera Segrià Nord i el Consell Comarcal de la Noguera. Actualment, s’emmarca dins del projecte Gustum que promociona el producte agroalimentari local. El projecte està finançat pel Departament d’Agricultura, Ramaderia, Pesca i Alimentació de la Generalitat de Catalunya i fons europeus FEADER. Per a consultar el contingut dels lots o bé informar-se sobre el distintiu: www.nogueramentbo.cat\nEl subdelegat del Govern a Lleida, José Crespín, ha continuat avui amb la ronda de trobades amb el teixit econòmic i social de Lleida


CCC: Pòsit | Hospitabulis\nTot esperant la Pepita »\nfebrer 2, 2010 per hospitabulis\nÉs possible fer una pàgina web sobre turisme a Badalona, en anglès, i no fer-hi sortir ni Sant Jeroni, ni Dalt de la Vila, ni l’Anís del Mono, ni el Patí de Vela? La resposta és sí, of course. Només heu d’entrar a la versió en aquella llengua, de la pàgina de l’Oficina de Turisme de Badalona i ho comprovareu.\nL’altre dia parlàvem dels pòsits que ens hauria de deixar la capitalitat cultural i jo ja apunto que un d’ells hauria de ser, indefectiblement, la neteja i actualització de la nostra finestreta al món. Una repassadeta que corregís ja allò del a kind of themed park around basketball quan parla de la Capital Europea del Bàsquet o que fes més entenedora la tradició de la Cremada del Dimoni, –the popular Cremada del Dimoni (The devil’s burning), similar to the famous Valencia Fallas-, per exemple.\nI ja posats a fer, si us plau, repassem la versió catalana: d’entrada, eliminem el Parc del Mil.lenari, (?), no enganyem amb els cinemes a Montigalà, esborrem restaurants tancats des de fa temps, etc… I un cop feta la poda, passem-la a algú que tingui prou senderi lingüístic i periodístic com per reconfigurar apartats ara tan brillants com els que es titulen Ermites, – de la secció Una ciutat per descobrir-, o Tradicions, -de la secció Una ciutat cultural-, que us convido a llegir íntegrament aquí, respectant redactat i ortografia del web municipal, i amb el prec que no us poseu massa vermells:\nErmites: La cantitat de masies i ermites és variable segons la zona en la que ens troben. Hi ha zones com les de Sant Jeroni de la Murtra de gran interés històric.\nTradicions: Badalona té diferents tipus de tradicions, unes compartides amb altres indrets de Catalunya, i d’altres pròpies.\nI no fa falta dir res més.\na febrer 2, 2010 a 10:08 am | Resposta InKiLiNo\nQuan comencem a fer-la???\na febrer 7, 2010 a 8:02 am | Resposta mariadolors\nCom sempre, els teus breus apunts afinen amb uns destresa i lleguatge admirables. Afegiria, respecte a la web municipal, que encetada la Capitalitat Cultural, a finals de gener, l’agenda no havia actualitzat ni tan sols la programació del Zorrilla. No he tornat a entrar-hi, el tema és tan lamentable i incomprensible! Jo vaig escriure un article on reclamava ABANS DE CAPITALITAT, NORMALITAT. Però la normalitat sembla ser que trigarem a tenir-la…\na febrer 7, 2010 a 3:07 pm | Resposta Albert


Posta en marxa del Protocol de detecció precoç de la hipoacúsia neonatal - Notícies - CSAP\nmarç de 2010 - Per: comunicacio\nPosta en marxa del Protocol de detecció precoç de la hipoacúsia neonatal\nA l’Hospital, s’està preparant el circuit per iniciar-lo en les properes setmanes, seguint les indicacions del Departament de Salut.\nLa hipoacúsia és una problemàtica de gran importància, no només en l'àmbit sanitari sinó també en altres entorns com l'educatiu i el social, que en els infants pot comportar retards en l'aprenentatge i dificultats a nivell lingüístic.\nÉs per aquest motiu que s'ha considerat important dur a terme aquest Protocol per a la detecció precoç, diagnòstic, tractament i seguiment de la hipoacúsia neonatal. És una publicació de consens sobre el cribratge, diagnòstic, tractament i seguiment de la hipoacúsia infantil per tal d'obtenir unes pautes comunes per a tots els professionals implicats en l'atenció de la sordesa amb l'objectiu de detectar-la precoçment i posar en marxa les mesures adequades.\nEn efecte, la detecció precoç de la hipoacúsia no només ha de permetre fer-ne un diagnòstic primerenc sinó que també ha d'ajudar a millorar els aspectes comunicatius i lingüístics de l'infant evitant que tingui repercussions en el seu desenvolupament global.\nAquest Protocol és fruit del treball conjunt i del consens de diferents professionals experts en el camp de la hipoacúsia. Hi han participat societats científiques, associacions de persones i professionals vinculats a la sordesa, professionals del Departament de Salut i del Departament d'Educació per tal de fer un abordatge interdisciplinari i integral del cribratge, tractament i seguiment de la hipoacúsia.\nPer a la seva elaboració els professionals s'han basat en les recomanacions científiques dels organismes nacionals i internacionals, així com en les propostes de les agències d'avaluació tecnològica.


Putin: "Los riesgos y las amenazas han aumentado tras la retirada de EE.UU. del Tratado INF" - Albadigital.net\nHome / DE INTERES.PORTADA / Putin: "Los riesgos y las amenazas han aumentado tras la retirada de EE.UU. del Tratado INF"\n6:59:00 - DE INTERES.PORTADA\nPutin: "Los riesgos y las amenazas han aumentado tras la retirada de EE.UU. del Tratado INF" Reviewed by Redactado por Alba Digital on 6:59:00 Rating: 5


Horóscopo Semanal General. Aries. – Tarot Tu Ángel de la Guarda | Tarot y Tarot Visa


Libro PDF Educacio Primaria Cuadernotrabajo Castell 6 Nou - PDF COLOR ROAD\n01/08/2018 adjudicaciÓ personal docent interÍ inici de curs adjudicaciÓn personal docente interino inicio de curso 34 carreres picot, maria teresa petición: 1 25 substituciÓ indeterminada\nCuida los árboles y descarga el libro de Educacio Primaria Cuadernotrabajo Castell 6 Nou en formato electrónico. En colorroad.es encontrará el libro de Educacio Primaria Cuadernotrabajo Castell 6 Nou en formato PDF, así como otros buenos libros. ¡Lee Educacio Primaria Cuadernotrabajo Castell 6 Nou en tu teléfono, tableta o navegador!\nDirectorio de Centros públicos de educación infantil y primaria en Castell de Castells. 1 Empresas y servicios relacionados con Centros públicos de educación infantil y primaria en Castell de Castells. Busca Centros públicos de educación infantil y primaria en Castell de Castells en PÁGINAS AMARILLAS.\nLa Granja.pdf Hemingway Vida Y Muerte De Un Gigante - Kurt Singer.pdf Las Dos Despues De Medianoche.pdf Ciutats I Contaminacio.pdf Educacion Sexual Desde La Primera Infancia.pdf Dictionary For Kids (English - Spanish).pdf Atada A Ti..pdf Beethoven S Music (Magneto Blank Books 10 X 15).pdf La Cultura Delnovecientos (Vol. 2): Literatura Ii, Teatro, Ling ÜIstica Y Semiotica.pdf Propuesta Didactica Lengua 2 (Mundo Agua) (2º Educacion Primaria).pdf Derecho Eclesiastico Del Estado Español (5ª Ed.).pdf Historia De La Literatura Española 3.pdf 869-4 Mapa Las Encebras1:25000.pdf


Bloc de Jaume: La crisi no s’ha acabat\nPublicat per Jaume Masip Llop a 10:38\nMolt bona reflexió amb la pregunta, Jaume.\nPersonalment penso que mai s'ha deixat d'estar en crisi.\ndiumenge, 15 de novembre de 2009, a les 21:32:00 CET


La duquessa d'Alba, ingressada a l'UCI amb pronòstic reservat - Diari de Girona\nLa duquessa d'Alba, ingressada a l'UCI amb pronòstic reservat\nMalgrat l'avançada edat de l'aristòcrata tant l'equip mèdic que l'atén com la família es mostren optimistes\nsevilla | efe 17.11.2014 | 18:44\nCayetana Fitz-James Stuart, duquessa d'Alba, de 88 anys, està ingressada a l'UCI de la Clínica Sagrat Cor de Sevilla amb pronòstic reservat després d'haver patit una gastroenteritis, una afecció respiratòria causada per una pneumònia i una arítmia cardíaca, ja controlada.\nMalgrat aquest quadre preocupant en una persona d'edat tan avançada, l'equip mèdic que l'atén ha trobat raons per a l'optimisme, i l'intensivista Juan Antonio Márquez Vacarro ha dit als periodistes que, "igual que té molta edat, té molta natura".\nDesprés d'ingressar a l'UCI a les 21.00 hores d'ahir, amb ajuda d'oxigen, la duquessa està responent "molt bé" a la medicació, segons els metges, que han explicat que, gràcies a aquesta reacció, s'ha estabilitzat el seu estat i ja ha superat la gastroenteritis amb què es va iniciar aquesta crisi de salut.\nSegons l'únic comunicat mèdic emès fins ara, a les 14.00 hores, la duquessa d'Alba va ingressar a la clínica "en situació d'insuficiència respiratòria secundària, amb pneumònia de la comunitat associada amb arítmia cardíaca i repercussió hemodinàmica".\nAquest matí presentava "bona resposta a medicació, romanent en situació estable des del punt de vista hemodinàmic i respiratori", segons l'informe mèdic presentat pel cap de servei de Cures Intensives de la clínica, Carlos Ortiz Leyba.\nEls metges han assegurat que la pacient no abandonarà la UCI fins que estigui plenament garantida que la seva situació és l'adequada.\nLa duquessa ha estat acompanyada pel seu espòs, Alfonso Díez, i pel seu fill Cayetano Martínez de Irujo, que ha estat l'encarregat d'explicar als periodistes el delicat estat de salut de la seva mare, a la que aquest matí ha pogut visitar breument i amb la qual, ha confessat, li ha costat treball comunicar-se.\nAl migdia, procedent de Madrid, ha arribat a la clínica el primogènit de la duquessa, Carlos Martínez de Irujo, duc de Huéscar, que també s'ha dirigit als periodistes que feien guàrdia a les portes de la clínica per dir-los que, tot i la gravetat de la situació, la seva mare havia passat una bona nit.\nCayetano Martínez de Irujo ha explicat als periodistes que la seva germana es trobava en viatge de treball i que ell mateix li havia demanat que no viatgés a Sevilla almenys fins a comprovar com evolucionava l'estat de la duquessa durant el dia d'avui.\nIgual que l'equip mèdic, el primogènit de la duquessa s'ha mostrat optimista amb la capacitat de la seva mare per superar els seus problemes de salut.\nL'ingrés hospitalari de la duquessa d'Alba és el segon en els últims cinc mesos, després que al juny d'aquest any entrés també en la mateixa clínica sevillana per sotmetre a una revisió rutinària.\nAl juny d'aquest any, la duquessa va acudir a la Clínica per a una revisió de la vàlvula que li va ser implantada el 2009, quan va haver de sotmetre a una intervenció quirúrgica pel seu problema de hidrocefàlia.\nEn aquella ocasió, Cayetana d'Alba va abandonar la clínica sevillana en una cadira de rodes, acompanyada pel seu marit, i no va necessitar tractaments addicionals\nA diferència de llavors, el seu estat avui ha estat definit pel seu fill Cayetano com "difícil, però no crític".\nEl proper informe mèdic sobre el seu estat de salut serà emès a les 10.00 hores de demà dimarts, si no es produeixen imprevistos.


(S'ha redirigit des de: Illa de Margarita)\n11° 01′ 04″ N, 63° 55′ 20″ O / 11.017777777778°N,63.922222222222°O / 11.017777777778; -63.922222222222\nLeeward Antilles (en) i Petites Antilles\n33,2 km ( ) × 69,4 km ( ) km\nColom va batejar l'illa amb el nom de La Asunción, per haver estat descoberta en la data en la qual es van fer cristians. A l'any següent, en 1499, Peralonso Niño i Cristóbal Guerra la van rebatejar amb el nom de "La Margarida" a causa de l'abundància de perles trobades a la regió, altres hipòtesis suggereixen que el nom de "Margarita" es refereix a la reina Margarida d'Àustria. Una altra de les hipòtesis és que el català Pere Margarit, que va viatjar al costat de Colom en les seves expedicions, les bategés amb el nom de Margarides. I finalment pels defensors del Colom català afirmen que el nom fou posat en honor a la primera muller de Joan Colom Bertran que es deia Margarida d'Alós.\nFeliz Viage (castellà)\nObtingut de «https://ca.wikipedia.org/w/index.php?title=Illa_Margarita&oldid=22216271»\nDarrera modificació: 3 nov 2019 a les 16:37


"Canviem l'estat de les coses", el lema amb què Tsunami Democràtic ha fet la primera acció reivindicativa\nS'han penjat 15.000 cartells arreu del territori\n"Canviem l'estat de les coses", el lema amb què Tsunami Democràtic ha realitzat la primera acció reivindicativa TSUNAMI DEMOCRÀTIC\nBarcelonaLa iniciativa Tsunami Democràtic ja ha dut a terme la primera acció reivindicativa des que es va donar a conèixer dilluns. Amb el lema "Canviem l'estat de les coses", la plataforma ha penjat fins a 15.000 cartells arreu del territori per justificar que poden mobilitzar-se "allà on calgui i quan calgui".\n— Tsunami Democràtic (@tsunami_dem) 5 de septiembre de 2019\nPensada per impulsar una campanya de mobilització basada en la "lluita no-violenta" i la "desobediència civil", la plataforma ha desplegat, també, més d'una desena de pancartes en llocs emblemàtics de les principals ciutats del país com Lleida, Tarragona, Girona, Badalona, Tortosa, Terrassa i Barcelona.\n🌊 #TsunamiDemocràtic a Balaguer #LaNoguera pic.twitter.com/T9EYdUns4q\n"Acabem de començar. Canviem l'estat de les coses. Continuem defensant el mateix: drets, llibertats i autodeterminació", ha manifestat la iniciativa a través d'un comunicat.\nEl moviment –que ha nascut poques setmanes abans que es faci pública la sentència el Tribunal Suprem sobre l'1-O, no tindrà portaveus oficials i es mourà només per xarxes socials– pretén organitzar la "resposta ciutadana" al veredicte judicial pel referèndum.


Berga donarà a conèixer material inèdit de la Patum per celebrar els 10 anys de la proclamació de la UNESCO\nEl gerent del Patronat, Albert Rumbo, lamenta la falta de finançament de la festa\nACN Berga.-L’any 2005 la Patum va ser proclamada Obra Mestra del Patrimoni Oral i Immateral de la Humanitat per la Unesco. L’anunci va desfermar l’eufòria a Berga i, des de llavors, la ciutat ha celebrat l’aniversari cada any. Ho aprofita per donar a conèixer material inèdit de la festa i recuperar la seva memòria històrica. Enguany, s’han programat tres actes en aquest sentit. Un d’ells parlarà sobre l’alcalde que va intentar prohibir la festa, l’altre mostrarà fotos inèdites de la darrera Patum franquista i l’últim farà sonar la marxa que es va interpretar durant la Coronació de Queralt el 1916. El gerent del Patronat, Albert Rumbo, ha fet balanç d’aquests deu anys i ha lamentat la falta de finançament.\nEl programa d’actes per celebrar el desè aniversari de la proclamació de la Patum com a Obra Mestra del Patrimoni Oral i Immaterial de la Humanitat per la Unesco té tres eixos principals, segons el gerent del Patronat, Albert Rumbo. D’una banda, busca recuperar la memòria històrica de la Patum amb exposicions i conferències que donaran a conèixer material inèdit de la festa berguedana per excel·lència. Per altra banda, els actes també busquen fer balanç del què han estat aquests deu anys i, per últim, donar a conèixer altres festes també declarades per la Unesco. Els actes s’iniciaran el 4 de desembre i s’allargaran fins al dia 27.\nD’entre els actes que tenen per objectiu recuperar la memòria històrica, hi haurà la conferència ‘Gerónimo Agüero, l’alcalde que va voler prohibir la Patum’, a càrrec de Jordi Sabata i Freixa, músic i director de la Banda de l’Escola Municipal de Música de Berga. L’acte tindrà lloc el dia 5 de desembre a l’Ajuntament de Berga.\nA més, el dia 11, es farà una altra conferència sobre la visió patumaire de Pere Català i Roca a partir d’una col·lecció d’imatge inèdites. La col·lecció anirà a càrrec de Rafel Català i Dalmau, historiador i editor, i d’Albert Rumbo, historiador i gerent del Patronat Municipal de La Patum.\nBalanç dels 10 anys\nRumbo ha explicat que la proclamació de la Unesco ha servit perquè la festa sigui molt més coneguda arreu del món. Això és especialment important per a una ciutat petita del Pirineu, ha explicat. Tot i això, ha lamentat que amb aquest temps encara no s’hagi aconseguit un finançament estable per a la festa.


educació casal cursos habitatge cooperació beques Voluntariat a l'estranger pràctiques europa ofertes de treball formació ocupacional solidaritat mobilitat europea Treballar a l'estranger pràctiques a l'estranger Badalona estiu lloguer premis voluntariat recerca ocupació art feina ofertes de treball a l'estranger tallers Estudiar a l'estranger estranger ajuts L'Hospitalet de Llobregat emprenedoria formació treball Idiomes universitat concurs estudiants Santa Coloma de Gramenet cultura participar\n'No Hate', Concurs de vídeo contra la intolerància a Internet\nJa està oberta la convocatòria per participar en el concurs de vídeo 'No Hate' Espanya. Es tracta de gravar un vídeo que transmeti la defensa dels drets humans i el rebuig a qualsevol forma d'intolerà...\nconcurs, europa, internet\nNous punts de WI-FI gratuït a Badalona\nBadalona compta amb dos nous punts de WI-Fi gratuït a la plaça de Trafalgar i al parc de Lloreda, amb accés a Internet gratuït 24 hores al dia. Aquests espais se sumen al que va entrar en funcionament el mes de gener passat a...\nWI-FI gratuït a la Plaça de la Vila de Badalona\nRecorda que ja pots connectar-te al Wi-Fi gratuït de la plaça de la Vila de Badalona, doncs des del passat 21 de gener aquest espai ofereix accés a Internet gratuït, 24 hores al dia. Per accedir al servei per primer cop, has...\nCrea pàgines web amb Wordpress\nSi et dediques al sector de la publicitat o sectors afins i vols saber com crear pàgines web ara tens l'oportunitat d'aprendre amb una plataforma molt senzilla i que ofereix moltes possibilitats: el Wordpress. Aprèn a fer p...\nEl 58% dels internautes a l'Estat espanyol estan a Facebook\nFacebook ha donat a conèixer per primera vegada les seves dades anuals per països. Fins ara, només es publicaven dades per regions que combinaven diversos estats. Segons aquest informe, l'Estat espanyol té 12 milions d...\n'Conectados' és el nom d'una gimcana virtual que pretén promoure un bon ús d'Internet i les tecnologies de la informació i la comunicació entre els adolescents i joves d'entre 14 i 16 anys. El...\nadolescents, internet, tecnologia\nEines i Recursos TIC per a tècnics i informadors juvenils | Seminari "Com treure-li profit a Internet?"\nEl Consell Comarcal del Barcelonès, a través de l'Oficina de Joventut i Habitatge, organitza els propers 26 de juny, 18 de setembre i 27 de novembre de 2013 un seminari adreçat a tècnics, informadors i professionals...\ninternet, seminari, TIC\nCurs 'Social Media Manager per a la transformació social'\nDesprés de l'èxit de la 1a edició, SETEM obre les preinscripcions per a la 2a edició del curs on line 'Social Media Manager per a la Transformació Social', organitzat per SETEM i el Campus per la Pau de...


Els naturalistes de Girona extreuen multitud d'algues invasores de l'Onyar - Empordà\nEls naturalistes de Girona extreuen multitud d'algues invasores de l'Onyar\nVoluntaris de l'entitat realitzen un mostreig al riu i detecten pocs macroinvertebrats\nTapi Carreras 06.10.2019 | 06:30\nVoluntaris i membres de l'Associació de Naturalistes de Girona (ANG) han participat aquest dissabte al matí en una nova jornada del denominat projecte «Rius» (iniciativa de l'Associació Hàbitats que vol estimular la participació activa de la societat en la conservació dels rius) i que serveix per avaluar l'estat de la fauna i flora de l'Onyar en el tram que passa per Girona i han aprofitat per extreure grans quantitats d'una alga invasora que rep el nom de Ludwigia peploides.\nAquesta planta, provoca la reducció de l'oxigen allà on creix i ofega la vegetació natural. Ha arribat als rius gironins, probablement, procedent dels aquaris domèstics. Està colonitzant parts de l'Onyar i del Ter i d'altres conques. Una de les poques maneres de combatre-hi és amb l'extracció manual i s'ha d'anar fent consecutivament per anar-ne reduint la seva presència. Si queda un petit branquilló o una petita fulla pot anar riu avall i tornar a colonitzar i seguir expandint-se, segons ha explicat un dels membres de l'entitat naturalista, Adrià Compte. En molt pocs minuts, els activistes han omplert tres bosses d'escombraries de tamany industrial. Al final, han estat moltes més.\nEn els anteriors mostrejos, l'Associació ja havia explicat que el riu ofereix un estat ecològic «deficient» amb una alta presència de matèria orgànica, baixa densitat d'espècies, prèsencia d'espècies invasores i una gran quantitat de deixalles.\nPer exemple, Compte ha explicat que havien trobat moltes gambússies, un peix americà introduït en el seu moment per lluitar contra els mosquits. El fet que hi siguin, ha provocat que hi hagi pocs macroinvertebrats. Només s'ha trobat alguna larva de libèl·lula.\nEn canvi, la presència d'ocells és bastant destacada. A banda dels tradicionals ànecs collverd, i gavians, van albirar un blauet, diverses polles d'aigua i una cuereta torrentera. I han sentit un rossinyol bord, habitual de la zona, un pit-roig, i diverses gralles.\nEls voluntaris també han aprofitat la baixada al riu, per extreure moltes deixalles. En tractar-se d'un tram fluvial enmig d'una ciutat, amb ponts molt transitats per vianants, els membres de l'entitat han trobat amb moltes palletes de plàstic, culleres de menjar gelats, pals de remenar cafès i objectes que provenen de depuradores com compreses i tovalloletes higièniques que la gent segueix llançant al lavabo, malgrat les múltiples campanyes perquè no es llencin a les escombraries.\nL'objectiu de la jornada, a més de recollir dades de l'estat ecològic de l'Onyar, per al projecte «Rius», era sensibilitzar de la importància dels rius i la necessitat de tenir-ne cura. «Volem que la gent ens vegi i pregunti què fem i per què ho fem», va concloure Compte.


?L’Ajuntament de la Vilavella informa:\nEns fem ressò de la nota que comparteixen des de la Directiva del C.F. La Vilavella.\nHo sentim moltíssim, és un tema delicat, “Més val prevenir”\nÀnim a club, directius, jugadors i familiars!


Biosfera Mediterrània: La radiació del mòbil\nEstem rodejats de radiació, no hi ha cap estudi que sigui fiable i digui obertament els risc d'estar sotmesos a tanata radiació.\nPel carrar, a casa, a la feina, hi ha un munt d'aparells elèctrics que emeten radiacions de diferents tipus, el risc per la salut no està clar, però el que és cert, és que estem fets de cèl·lules i aquestes reaccionen davant de les radiacions, i no sempre són resultats positius per elles.\nPer tant, davant del fet que el mòbil s'ha convertit en una eina indispensable i les tablets el segueixen, aquí tenim 10 consells per reduir els seus efectes en la nostra salut.\nDeu consells per reduir la radiació del mòbil\nConsell només utilitze-los quan siguin imprescindibles! Sinó apagats estan millor i no gasten tanta energia!!!\nPublicado por Rosa en 3:10\nEtiquetas: Ampliació de CMC


Viatges Europa Arxius | Page 17 de 23 | Desar un tren\n2018 és gairebé en un extrem, que només pot significar que el Nadal és a prop! La gent encara no s'estan preparant per a això, però per als viatgers, ja és hora de planificar un viatge. Si vostè està buscant per a la ciutat dret a passar el Nadal a, we’ve…\nAcció de Gràcies sempre ha estat un dia de festa molt tradicional gira al voltant de la família, gall dindi, i el futbol. malgrat això, aquells de vostès que gaudeixen de viatjar i podria utilitzar una escapada ràpida de considerar la despesa en aquesta temporada de l'any en una d'aquestes millors ciutats per visitar en Acció de Gràcies…\nHi ha alguna cosa increïblement complint sobre en silenci mirant per una finestra del tren, ¿No li sembla? Tan, oblidar-se de seguretat campen íntimes, bosses Ziploc per a líquids clars, zero privacitat i busos higiènic-menys. No hi ha millor manera de conèixer Europa que en tren al desembre. Aquí estan…\nVostè pot haver sentit al voltant, però mai s'ho va creure - si, les converses d'un bon àpat de tren. Endevina què? Res d'això es va parlar buit - en realitat es pot gaudir de cada mos del seu menjar tren! Nois i noies, ferrocarrils que serveixen bona…\nEstà buscant per visitar Noruega? La majoria dels visitants d'Europa troben els viatges en tren és un plaer de luxe. Saps per què? Això dóna accés a la vista panoràmica, que el portarà a la terra dels somnis del món real. Consider here some of the things you should know while…\nVostè no ha de ser un actor de Bollywood per veure realment l'interior d'aquests magnífics, trens de luxe, però vostè ha de fixar un tros fort de diners a un costat per gaudir-ne. Si vostè té aproximadament 3 £, 000+ de sobres, triar una destinació, paquet…\nMés fàcil que un cotxe i més còmode que un autobús, agafar el tren és una de les millors maneres d'experimentar les millors rutes de tren de la neu de l'hivern a Europa. Recolzar, relaxar-se i admirar increïbles muntanyes, rius, i llacs, mentre es dirigia a la…\nTrain Travel Bulgaria, Train Travel Finland, Viatges en tren Noruega, Europa viatges\nÉs difícil dir el que constitueix el millor i pitjor clima, així que quan vam començar a escriure els països d'Europa amb el millor temps que no sabíem com abordar aquest. Després de tot, això és tot individu, no és? Així que vam decidir posar la nostra tesi sobre la qual es…


La Masia blaugrana s'esquinça\nLa Masia blaugrana s’esquinça\nEl nou model del futbol formatiu s'allunya de la filosofia de pedrera implantada per Oriol Tort i continuada per homes com José Ramon Alexanco i Guillermo Amor\nLa nova Masia, inaugurada l'any 2011.\nAdrià Soldevila Agost 5, 2016 11:32 pm\nLa nova Masia, inaugurada l’any 2011. | FCB\nEl futbol base del Barça no funciona. I res del que succeeix és casualitat. Des de finals d’estiu del 2008, concretament el 13 de setembre, cap futbolista format a les categories inferiors del club s’ha estabilitzat al primer equip blaugrana com a titular. Aquell dia, Pep Guardiola va fer debutar -i el seu rendiment els va mantenir- els joves Sergio Busquets i Pedro Rodríguez, els darrers jugadors del planter indiscutibles a l’onze del Barça, el dels grans. Abans, Víctor Valdés, Carles Puyol, Xavi Hernández, Andrés Iniesta i Leo Messi ja s’hi havien afiançat. Sergio i Pedro, aquell 2008, van ajudar a completar la millor generació de futbolistes de la casa mai vista sobre la gespa del Camp Nou. Però alguna cosa ha passat perquè, vuit anys després, no quedi cap esperança de veure els joves del planter al primer equip en un futur a curt i mig termini.\nEl futbol base amateur, com ara l’anomena el club, segueix reclutant talent de tot Catalunya i guanyant. Des dels més petits, els prebenjamins, fins el Cadet A, la majoria d’equips federats fan un bon paper en les seves lligues particulars, tot i que, en el cas dels més menuts, el més important és el gaudi, que es formin, s’impregnin de valors i interioritzin les bases de l’esperit i la solidaritat d’equip. O, almenys, això és el que succeïa en la Masia tradicional. Aquest any, en diversos partits d’aquestes categories, el mètode de joc i la voluntat de formar s’ha sacrificat per donar pas a la verticalitat i a l’obligació de guanyar, sobretot si l’equip s’acosta als instants finals i no domina el marcador. En certs matx d’alevins retransmesos per televisió s’hi han pogut veure una gran quantitat de pilotes llargues per tal d’aconseguir un gol a la desesperada, una solució que no s’havia utilitzat abans en categories on l’important no és la victòria.\nPerò el joc i les intencions dels més petits no és el més greu de tot el que passa a l’interior de la Masia. La sortida de Guillermo Amor, Albert Puig i Quique Costas, acomiadats el maig del 2014, va provocar una remodelació i un desgavell al futbol base blaugrana del qual encara no se n’ha pogut posar ordre. Aquest curs passat, Josep Maria Bartomeu i els responsables de l’àrea esportiva, el directiu Jordi Mestre i el director d’esports professionals Albert Soler, van iniciar un canvi de model que ha dut a una crisi greu.\nL’estiu del 2015 es va decidir imposar una separació de poders que va dividir per complet el futbol formatiu blaugrana. Del Prebenjamí (6 anys) fins el Cadet A (16-17), els equips s’agrupen en un cercle anomenat ‘Futbol Formatiu Amateur’. Albert Roura i Aureli Altimira en són els màxims responsables. Imposen el mètode tradicional i gestionen el talent per fer-lo créixer, sempre dins la solidaritat i el companyerisme. Però un cop s’arriba als Juvenils A i B (17-18 anys), la denominació i els responsables canvien. El ‘Futbol Formatiu Professional’, que agrupa juvenils i el Barça B, està dirigit per Pep Segura, extècnic de les categories inferiors del Liverpool FC, qui aporta una nova filosofia de futbol que dista totalment de l’après durant els anys previs als juvenils. “Segura considera que, per ascendir al Juvenil o al Barça B, els jugadors han de ser més forts, més alts i més ràpids. Està convençut que el futbol evoluciona cap aquestes característiques”, explica per a El Món un representant de jugadors vinculat durant molts anys amb el club. “Els jugadors tipus Xavi o Iniesta no hi tenen cabuda en aquest model. Però el pitjor és el canvi. Els eduques d’una manera i a partir de Juvenil B canvien i han de jugar d’una altra forma, més vertical i més ràpida”, assevera.\nAcomiadaments sense tacte\nAquest estiu, el Barça ha fet fora onze jugadors juvenils amb qui no es comptava per la propera temporada, entre els quals homes amb un cert nom com el capità Juanma García, el català Marc Rio, l’hongarès Matyas Tajti o el francès Theo Chendri. Els futbolistes que no tenien possibilitats d’ascendir al Barça B en un futur han marxat del club, i ho han fet per la porta del darrere i sense les explicacions adequades per part dels responsables.\n“Segura no ha comunicat personalment l’acomiadament a cap jugador dels Juvenils. No hi ha parlat en cap moment. No ha donat cap explicació”, continua afirmant el representant. “A cap d’ells se’ls ha cridat per fer balanç de temporada i explicar-los què ha fallat. Se’ls ha exigit molt i sense donar explicacions, se’ls ha acomiadat”. Al Barça li ha mancat tacte per, almenys, deixar imatge de club cortès.\nUn Barça B sense control\nLes filosofies de joc de Gerard López, entrenador del Barça B, i Pep Segura, responsable del ‘Futbol Formatiu Professional’, són antagòniques. De fet, durant la temporada passada, Gerard va imposar el seu criteri en la confecció de l’equip fins a meitat de temporada on, pels mals resultats, va perdre el pes que el president li havia donat en el moment de la seva contractació (juliol del 2015) per cedir-lo al mateix Segura.\nAl mes de gener, amb la sanció de la FIFA expirada i la possibilitat de reforçar-se, Segura va fer la primera purga i va imposar el seu criteri, tot i no coincidir amb Gerard, una situació que s’està repetint en aquest mercat estiuenc, on el Barça B ha realitzat set nous fitxatges, la mateixa xifra que es va incorporar durant el mercat d’hivern. És a dir, 14 jugadors en sis mesos.\nLa sanció de la FIFA, font de conflictes\nLa imposició d’una dura sanció, després de violar la norma de la FIFA sobre el règim de menors d’edat estrangers, va provocar que diversos jugadors joves es veiessin impossibilitats per entrenar i per ser inscrits en competicions federades a Catalunya. Aquest impediment va fer que el Barça hagués de prendre una decisió ràpida per compensar els seus nens i per no perdre’ls definitivament, una determinació que també ha estat font de conflictes.\nDes del club, la decisió final fou compensar la majoria d’aquests jugadors amb una ampliació de contracte, sense tenir en compte la seva evolució i les seves possibilitats futures. Un clar exemple d’aquesta maniobra és el coreà Paik. Sancionat per dos anys i mig, amb el seu pare vivint a Corea del Sud i treballant com a professor universitari, amb la mare al seu costat i sense poder jugar, se’l va compensar amb un contracte llarg que l’ha catapultat directament al Barça B, per edat (19). Sense haver fet els mèrits suficients, sense haver demostrat les seves grans capacitats i sense haver pogut valorar el seu rendiment (en sis mesos no ha aconseguit enlluernar), Paik s’ha vist al Barça B amb tot un seguit d’obligacions incomplertes.\nLes normes de la Masia perden pes\nFins fa pocs anys, els estudis acadèmics havien estat el més important i, fins i tot, s’havia obligat els nens a treure bones notes a l’escola i a l’institut si volien seguir al club, un fet que contrasta amb la quantitat de joves jugadors que deixen els estudis, que suspenen o que aproven pels pèls. De fet, una de les escoles on estudien més de cinquanta futbolistes blaugrana, situada prop de l’Avinguda Tibidabo, acumula certa mala fama, degut a les males notes generades per alguns nens de la Masia.\n“Fins i tot es mengen patates fregides”, diu el representant de jugadors. “A la Masia ja no es cuida la dieta, l’alimentació esportiva. Els nens mengen bé, però no de manera adequada per la seva activitat física i el seu rendiment”. “El Barça s’ho ha de replantejar tot des de l’origen, preguntar-se per què té la pedrera i quina idea és la bona per formar i fer créixer els nens. Ara mateix, el club passa una de les crisis del futbol base més fortes de la seva història”, conclou.


Ontinyent oferirà el grau d’Administració i Direcció d’Empreses - Portal de Xàtiva\nEl Degà de la Facultat d’Economia, Vicent Soler, ja va avançar en maig la intenció d’implantar els nous estudis\nLa Junta de la Facultat d’Economia de la Universitat de València ha acordat que l‘extensió universitària d’Ontinyent oferirà el grau d’Administració i Direcció d’Empreses a partir del curs 2013-2014. La proposta ha estat defensada pel degà Vicent Soler i el delegat de la Universitat a Ontinyent Josep Pla amb l’aval de l’Alcalde d’Ontinyent, Jorge Rodríguez.La proposta s’ha aprovat després d’un debat en què s’ha tractat la possibilitat d’implantar el grau formatiu d’Aministració i Direcció d’Empreses (ADE) en substitució de l’actual de Finances i Comptabilitat, aprovant-se la decisió amb 26 vots a favor, 6 en contra i 3 abstencions, han informat fonts universitàries.\nDesprés de la petició inicial del Govern d’Ontinyent, el mes de maig passat, el degà de la Facultat, Vicent Soler, ja va anunciar la voluntat d’implantar aquest grau formatiu d’ADE durant una visita a la ciutat en la què es va reunir amb l’Alcalde d’Ontinyent i president de la Fundació Campus Ontinyent, Jorge Rodríguez. Soler constatava en aquell moment que els estudis de Finances i Comptabilitat “tenen menys demanda en el món de l’empresa”, pel que la implantació del títol de ADE a Ontinyent obri noves possibilitats als estudiants del Campus d’Ontinyent, i “respon del compromís de la Universitat de València i del seu Rector Esteban Morcillo en consolidar els estudis universitaris a Ontinyent”.\nL’alcalde d’Ontinyent ha mostrat la seua satisfacció per l’arribada a la ciutat d’una titulació “amb molt de futur i molt demandada”, com demostra un recent estudi realitzat per la Fundació Campus Ontinyent sobre la demanda universitària a La Vall d’Albaida entre 500 estudiants de cicles superiors i batxillerats, que situaven esta titulació com una de les dues carreres més demandades juntament amb Mestre d’Educació Infantil.\nJorge Rodríguez destacava el compliment dels grans objectius que s’havien plantejat l’Ajuntament i la Fundació Campus Ontinyent en esta nova etapa, incidint en que en tan sols un any, “la Fundació s’ha ficat al servei d’allò per al que va ser creada, hem fet més activitats d’imbricació de la societat i la universitat que en anteriors legislatures”, al que s’ha d’afegir ara l’arribada d’una titulació “amb molt més futur que la que es prestava fins ara, corroborant el compromís de l’equip rectoral en potenciar el Campus d’Ontinyent”, concloïa l’alcalde d’Ontinyent.\nEn la decisió d’implantar ADE a Ontinyent ha tingut gran incidència la implicació de la fundació campus Ontinyent que una vegada va ser reflotada fa un any pels actuals patrons, compta amb recursos suficients per incentivar la implantació del nou grau a Ontinyent, i així competir en igualtat de condicions amb altres espais universitaris com Alcoi o Gandia.\nPublicado el octubre 8, 2012 Autor Portal de XàtivaCategorías Com. Valenciana, Educación, Ontinyent, XàtivaEtiquetas administracio, direcció, empreses, grau, Ontinyent\nAnterior Entrada anterior: Barxeta celebra el 9 d’Octubre con multitud de actividades\nSiguiente Entrada siguiente: Bocairent celebra una cercavila encapçalada per l’Aljub


Botigues de Catalunya, Arriba aquest cap de setmana la quinzena edició de la Botiga al Carrer de Vic\nArriba aquest cap de setmana la quinzena edició de la Botiga al Carrer de Vic\nLloc: Rambles del Passeig, del Carme i Carrer Manlleu\nData inici: 28/02/2014\nData fi: 01/03/2014\n70 carpes ompliran de descomptes les Rambles del Passeig, del Carme i Carrer Manlleu\nTallers infantils, caricaturistes, mags, pallassos, el megaparc d'inflables i el taller de munyir la vaca, que torna després de l'èxit de fa dos anys, entre les activitats paral·leles proposades\nAquesta Fira tindrà la col·laboració especial de Llet Nostra i de l'esdeveniment "Casar-se a Osona"\nArriba la quinzena edició de la Botiga al Carrer organitzada per l'Associació de comerciants de CentreVic i la primera sota el paraigües de Vic Comerç. La fira començarà aquest divendres 28 de febrer a partir de les 17 h i s'acabarà el dissabte 1 de març a les 20 h del vespre.\nLa fira, que enguany comptarà amb 70 carpes, servirà de tancament d'unes rebaixes d'hivern més aviat fluixes. Per aquest motiu, s'espera amb gran expectativa un acte que sol tenir bons resultats a nivell de vendes pels comerciants.\nCom cada edició, la part lúdica tindrà un gran protagonisme: Tallers infantils, caricaturistes, mags, pallassos i el megaparc d'inflables.\nTorna la col·laboració amb Llet Nostra: Aquesta empresa catalana amb fàbrica a Vic tornarà a cedir el divertit i exitós taller de "com munyir una vaca", una activitat per nens i no tan nens on també es regalaran 2.000 batuts de xocolata i es farà un concurs on es sortejaran 15 lots de productes Llet Nostra.\nCol·laboració amb la Fira "Casar-se a Osona": Aprofitant també l'acord de promoció mútua que Vic Comerç té amb la Fira Casar-se a Osona, un esdeveniment que s'organitzarà a la ciutat pels propers 21,22 i 23 de març al Recinte Firal el Sucre, és previst que durant aquest cap de setmana actors vestits de nuvis dinamitzin els carrers de la zona de la Botiga al Carrer.\nEtiquetes: Barcelona, Osona, Vic, Botiga al Carrer


Lloguer de cotxes de luxe a Stokmarknes Aeroport, Noruega. Reservi avui! – Rentalcars.com\nLloguer de cotxes de luxe en Stokmarknes Aeroport\nOmpli el formulari per trobar els millors preus en cotxes de luxe a Stokmarknes Aeroport\nRentalcars.com es el nom comercial de TravelJigsaw Societat Limitada registrada a Anglaterra i Gal•les (Numero: 05179829) a l’adreç a 100 New Bridge Street, London, EC4V 6JA. ID: 6DE8C


Política de privacitat del canal de protecció de dades personals de la Fundació Agbar - Museu de les Aigües\nPolítica de privacitat del canal de protecció de dades personals de la Fundació Agbar\n1.1. Responsable i finalitat del tractament\nEl tractament de les dades personals que es comuniquin a través del canal de protecció de dades personals (en endavant, “canal DPO”) el farà la Fundació Agbar (en endavant, “Fundació Agbar”) amb domicili social a la carretera de Sant Joan Despí, 1, 08940 Cornellà de Llobregat, com a responsable del tractament, amb la finalitat d’atendre les comunicacions, les consultes i les sol·licituds dels interessats per exercir els drets que atorga la normativa de protecció de dades.\nLa legitimació del tractament de les dades personals es basa en el compliment d’una obligació legal aplicable a la Fundació Agbar i, en concret, facilitar als interessats l’exercici dels seus drets a l’empara de l’article 12 del Reglament general de protecció de dades i l’article 12 de la Llei orgànica 3/2018, de 5 de desembre, de protecció de dades personals i garantia dels drets digitals.\n1.3 Destinataris de les dades\nLa Fundació Agbar només ha de comunicar les dades personals a tercers si calen per complir obligacions legals.\nLa Fundació Agbar tracta les dades personals de manera absolutament confidencial. Així mateix, ha implantat mesures tècniques i organitzatives adequades per garantir-ne la seguretat i evitar-ne la destrucció, pèrdua, accés il·lícit o alteració il·lícita. A l’hora de determinar aquestes mesures, s’han tingut en compte criteris com l’abast, el context i les finalitats del tractament, l’estat de la tècnica i els riscos existents.\n1.5 Transferència internacional de dades\nLa Fundació Agbar té com a subencarregat de determinats serveis Microsoft Corporation, ubicat als Estats Units (EUA). En cas que es produeixi una transferència internacional de dades als EUA, aquesta és lícita, ja que s’han establert garanties adequades per protegir les dades personals a través de la formalització de clàusules contractuals tipus adoptades per decisió de la Comissió Europea i la corresponent adaptació al servei concret, sens perjudici que, de conformitat amb el principi de responsabilitat proactiva, s’està definint l’adopció de garanties addicionals proposades pel Comitè Europeu de Protecció de Dades.\n1.6 Terminis de conservació de la informació\nLes dades personals seran tractades per la Fundació Agbar mentre calguin per a la gestió i resolució de la comunicació rebuda al canal DPO. Quan finalitzi el període de temps, la Fundació Agbar ha de conservar les dades personals bloquejades durant el període en què es puguin derivar responsabilitats legals (tres anys). Quan expirin aquestes responsabilitats, les dades personals seran eliminades definitivament.\n1.7 Drets dels interessats\nSol·licitar que limitem el tractament de les dades personals en determinades circumstàncies.\nA presentar una reclamació davant de l’autoritat competent\nPresentar una reclamació davant l’autoritat competent per defensar els seus drets, l’Agència Espanyola de Protecció de Dades, a través de la pàgina web www.aepd.es.\nPer exercir aquests drets, només cal que enviï una comunicació a la Fundació Agbar, o bé per correu electrònic a l’adreça dpofundacioagbar@agbar.es, o bé mitjançant correu postal a l’adreça carretera de Sant Joan Despí, 1, 08940 Cornellà de Llobregat, amb la referència “Protecció de dades”. La sol·licitud ha de contenir una còpia del seu DNI o d’un altre document identificatiu equivalent, així com el contingut mínim que preveu la normativa aplicable. Si la sol·licitud no reuneix els requisits especificats, en podrem requerir l’esmena. L’exercici d’aquests drets és gratuït, si bé es pot cobrar un cànon quan les sol·licituds siguin infundades, excessives o repetitives.


Bon Nadal, Pepa! (Un conte de La Porqueta Pepa) (Catalan Edition) | Tus Ofertas y Descuentos\nBon Nadal, Pepa! (Un conte de La Porqueta Pepa) (Catalan Edition)\nAmazon.es Price: 4,74€ (as of 07/08/2020 11:51 PST- Details)\nCategories: Álbumes ilustrados, Aprendizaje temprano, Arte, música y fotografía, Arte, música y literatura, Categorías, Desarrollo y cuestiones personales y sociales, eBooks en catalán, eBooks en catalán, gallego y euskera, eBooks Kindle, Familia y cuestiones personales y sociales, Familia y el hogar, Fantasía, terror y ciencia ficción, Ficción, Infantil, Infantil y juvenil, Juvenil, Libros, Libros en idiomas extranjeros, Libros ilustrados, Literatura y ficción, Problemas sociales, Televisión y películas, Tienda Kindle, Vida familiar.\nÉs la nit de Nadal i la Pepa espera impacient l’arribada del Pare Noel. Quin regal li portarà? Més tard, ella i en Jordi fan un gran ninot de neu i l’abriguen amb guants i bufanda perquè no passi fred.\nEls llibres de la col·lecció «Primeres lectures» de la Porqueta Pepa estan pensats per nens que tot just comencen a llegir. Els textos contenen vocabulari senzill, els interior són molt visuals i, a més a més, conten les divertides aventures del personatge més estimat pels nens. Tot això garanteix que els petits lectors se sentin motivats per la lectura, s’entretinguin i s’estimuli la seva imaginació.\nAmazon.es Price: 9,99€ (as of 07/08/2020 11:55 PST- Details) & FREE Shipping. Product prices and availability are accurate as of the date/time indicated and are subject to change. Any price and availability information displayed on [relevant Amazon Site(s), as applicable] at the time of purchase will apply to the purchase of this product.


En aquest escenari de pandèmia, l'Equip de Govern de l'Ajuntament ha dedicat "els seus millors esforços" des del mes d'octubre per tal d'aconseguir el màxim de suport als pressupostos municipals\nCom ja s'ha informat mesos enrere, l'Ajuntament està treballant en els nous pressupostos per enguany. En aquest escenari de pandèmia, l'Equip de Govern de l'Ajuntament ha dedicat "els seus millors esforços" des del mes d'octubre per tal d'aconseguir el màxim de suport als pressupostos municipals. En aquest sentit, s'han mantingut desenes de reunions per tal d'arribar a acords que puguin fer viables els comptes municipals i desbloquegin gran part dels ajuts que es disposen de forma massiva en benefici de la ciutadania.\nUns pressupostos que són, segons paraules de l'alcaldessa María Miranda: "els pressupostos més socials de la democràcia en la situació més greu de la democràcia i pels quals les veïnes i veïns de la ciutat ens demanen més unitat que mai".\nLes diverses reunions mantingudes amb els diferents grups de l'Oposició han suposat un enriquiment del Pla d'Inversions així com del Pressupost Ordinari en el qual els partits han pogut fer aportacions per fer-los més forts i compartits. Com diu el primer tinent d'alcaldia Jordi Maresma: "La ciutat ens demana més que mai que estem al seu costat, i per això reclamem mirada llarga, responsabilitat i que ens centrem en el benestar dels nostres veïns i veïnes, tal i com Esquerra Republicana ha demostrat a Barcelona i Madrid. Fem una crida al vot positiu a tots els partits, però especialment a ECP-MOVEM. No es comprendria que en aquests moments aquest grup no recolzés uns pressupostos que respecten l'esperit de l'Acord de Govern de juny de 2019".\nIgualment, "el pressupost reflexa la totalitat dels punts de l'Acord de Ciutat a on totes les forces socials i polítiques es van trobar en un acord únic que aquests pressupostos desenvoluparan de forma decidida" afirma Maria Miranda i "vull agrair l'actitud dialogant mantinguda pels partits, especialment, per C's i ECP-MOVEM".\nL'Equip de Govern preveu convocar de forma immediata un Ple Extraordinari per l'aprovació del pressupost 2021 ja que considera que les negociacions portades fan que es puguin desbloquejar els comptes i poder, per tant, activar totes les partides d'ajuts i inversions previstes de forma àgil perquè arribi a tota la ciutadania de forma ràpida i eficaç.\nL'Ajuntament de Castelldefels / ARXIU


Els grans protagonistes dels Oscars - RAC105\nEls grans protagonistes dels Oscars\nReviu-ne les millors actuacions\nLa gran guanyadora de la nit va ser, sens dubte, ‘Parásitos’, la pel·lícula del coreà Bong Joon-ho, que es va endur el premi a millor pel·lícula, direcció, guió original i pel·lícula internacional.\nCal destacar ‘1917’, ‘Joker’, Toy story 4’, ‘Rocketman’ o ‘Mujercitas’, que també van recollir estatuetes.\nLes millors actuacions musicals\nSi ens fixem en les actuacions musicals, la gala ens va regalar grans moments. Un dels més espectaculars va ser l’actuació de Billie Eilish, que va interpretar ‘Yesterday’ dels Beatles, en record dels actors que ens han deixat l’últim any.\nElton John també va emocionar el públic amb la cançó ‘(I’m gonna) Love me again’, de la pel·lícula ‘Rocketman’.\nL’actuació d’Eminem va ser molt celebrada, ja que va interpretar ‘Lose yourself’, la cançó de la pel·lícula ‘8 millas’, gran guanyadora dels Oscars de l’any 2002.\nNo ens podem oblidar de la gran actuació de Janelle Monáe, que va servir per inaugurar la gala.\nI evidentment, l’actuació de la catalana Gisela, cantant un tros de la versió en castellà de la cançó ‘Into the unknown’ de ‘Frozen 2’ juntament amb deu Elses d’arreu del món.


El raper Josep Miquel Arenas, àlies Valtonyc, ha estat detingut i ja és en llibertat amb càrrecs | contrainfo.cat | Projecte contrainformatiu autogestionat de Mallorca\nPàgina principal » Art i cultura, Criminalització i repressió, Illes Balears i Pitiüses, Països Catalans\nEl raper Josep Miquel Arenas, àlies Valtonyc, ha estat detingut i ja és en llibertat amb càrrecs\nPublicat per kontra dia 22 agost 2012 – 12:008 Comentaris | 636 views\nEl raper Josep Miquel Arenas, àlies Valtonyc, va ser detingut el dimecres 22 d’agost pel dematí quan havia acudit a la comissaria de la policia espanyola, on havia estat citat per declarar sobre la denúncia presentada per Jorge Campos feia uns dies. El president de l’entitat d’extrema dreta Círculo Balear acusava Valtonyc de diverses amenaces en algunes lletres de les seves cançons, en especial el tema Circo Balear. Al cap d’una hora, aproximadament, Valtonyc fou posat en llibertat amb càrrecs d’injúries a la Corona i d’incitació a l’odi i a la violència racial i ideològica.\nDes que va circular la notícia de la detenció hi hagué a les xarxes socials una onada de solidaritat amb el raper mallorquí, molt conegut en els cercles de l’activisme. Fins i tot s’havia convocat una concentració de suport, que finalment ha quedat desconvocada en saber que Valtonyc ja era en llibertat.\nEl raper Valtonyc és un prolífic artista caracteritzat per les seves lletres compromeses i directes. En les darreres setmanes ha patit una dura campanya de criminalització per part del Círculo Balear i el diari El Mundo, que fins i tot ha fet un seguiment dels concerts de Valtonyc:\nAquesta és una de les peces que han provocat la detenció del jove, i que va fer en suport als 9 de Palma:\nI aquesta és la resposta del mateix Valtonyc a la seva detenció, en forma de rap:\n8 Comentaris » Lluis escrigué:\t22 agost 2012 a les 12:43\tMano dura con el, las amenazas y demas chulerias radicales deben ser castigadas !!!!!!!!\nRespon a aquest comentari »\tbet! escrigué:\t22 agost 2012 a les 13:09\taquest jove el que ha tengut es molt de coratge i valentia, i es el que haurien de fer tots els joves i no tan joves! nomes defensa el que es seu i punt! i res de ma dura! ma dura es el que necessitau tots vosaltres els del circulo i els del PP !! poca vergonyes!!! l’unic que esteis fent es com el que diria un bon mallorqui “pedregar les vostres teulades” es a dir enfonsau la vostra llengua, la vostra cultura… el que teniu es autoodi ii es molt trist!! es semblant a odiar-se a un mateix… Bé! ho diex aixi perque tanmateix els que tenen aquests pensaments no son gaire intel.ligents i no cal perdre el temps! Respon a aquest comentari »\tjosep escrigué:\t29 juliol 2013 a les 16:16\tEn tota la història mundial al llarg del temps, cap, cap ni una de revolució ha estat guanyada pacificament com es procura fera quí a Espanya. Tenint en compte que aquest pais necessita una GRAN revolució, doncs crec que aquesta violència que de fet en aquest cas únicament és violència verbal i senzillament burla, està més que justificada. Ara bé, gent com tu que recolza (pel fet de criticar lo contrari) aquest sistema amb tots els partits que fan que funcioni doncs no crec que sigui conscient del tot de la necessitat d’una revolució immediata. Només cal mirar als llibres d’història de la eso i el batchillerat, jo no dic de començar a tallar caps com a la revolcuió francesa, però només la necessitat de canvi. Cultura! http://www.youtube.com/watch?v=braZJshL5R0\nRespon a aquest comentari »\tpa negre escrigué:\t22 agost 2012 a les 12:55\t@ Lluís. Primer de tot escriu bé el teu nom, si us plau.\nSegon punt: totalment d’acord amb tu, mà dura contra les amenaces i demés radicalismes. Però, tu no creus que el PP actual no és un poc radical i xulet?,,, Creus que sa seva campanya en contra del català no és un acte terrorista contra una cultura i llengua pròpia d’un territori?… Sinó estàs d’acord amb aquestes preguntes i em respons amb contestacions de que “Esto es Espanya” no fa falta ni que gastis temps en teclejar, no pens ni contestar-te.\nJo no comperteix ses maneres d’aquest senyor cantant, però és lògic, a nivell de Sociologia i d’hàbitat que hagi sorgit un personatge així, perquè el PP ha posat ses condicions per que sorgís, per tant, no ploreu tant i arreglau el puto país i sinó sabeu fer-ho anau-vos i deixau lloc a altre gent amb més ganes i idees.\nPerquè això que vol fer en Mateu Isern de taller arbres per no gastar-se dotbers en regar-los és terrorisme ecològic.\nAccepteu sa vostra condició: “Sou uns hipòcrites”.\nRespon a aquest comentari »\tPere escrigué:\t22 agost 2012 a les 13:16\tSi posam barreres fins i tot a s’art, mal anam. S’art ha de ser provocador, ha de despertat no només sentiments si no també consciències, i és el que intentava fer aquest jove. Grups d’ideologia d’esquerres fent cançons de temàtica provocadora i incendiària n’hi ha hagut sempre, Rage against the Machine per exemple, i sempre n’hi haurà.\nRespon a aquest comentari »\ta. escrigué:\t22 agost 2012 a les 14:16\tTota la solidaritat cap a Valtonyc. Les seves lletres són compromeses amb la terra i les persones i àcides contra els nostres enemics. És una vergonya que et persegueixin per dir les coses clares, però senyal que has dit la veritat. Molts d’ànims! Gràcies Jorge Campos per promocionar els seus discs internacionalment Respon a aquest comentari »\tPere escrigué:\t22 agost 2012 a les 19:04\tVisca la llibertat d’expressió!!! Respon a aquest comentari »\td. escrigué:\t7 abril 2013 a les 12:29\tfins al final valtonyc!!!


03 març 2021 08:55\nL'equip eivissenc no vol despertar del somni en què s'ha instal·lat en aquest inici de temporada. Per això els homes d'Ormaetxea preparen a consciència el partit contra el Mercadal. Al camp tot s'oblida, però és d'agrair l'actitud de l'equip menorquí, que a petició dels pitiüsos i quan el matx s'havia de jugar diumenge a les 12 del dematí, varen acceptar canviar a dissabte perquè així hi hagués més afluència de públic. Serà interessant veure com Ormaetxea resol els problemes que té per confeccionar l'onze titular, especialment en la línia d'atac. Salazar (precisament exjugador del Mercadal) està pràctiacament descartat segons ens informa el mateix entrenador per la lesió que arrossega en el turmell; mentre que Adrià Ramos està sancionat, ja que l'expulsaren en l'anterior partit, davant l'Arenal. Així, Ormaetxea només pot disposar de Carlos Fernández com a davanter de l'equip eivissenc. El migcampista Pedro, en canvi, torna després de cumplir un partit de sanció.\nAmb el començament oficial de l'Europa League es posa en pràctica la nova normativa: sis àrbitres per partit. És a dir, a més dels 4 ja habituals, n'hi haurà dos més situats cada un al límit exterior (fora del camp) de les dues àrees. La seva funció bàsica és veure de prop els gols fantasma però també aconsellar l'àrbitre sobretot allò que succeeixi dins l'àrea (penes màximes, simulacions de faltes, agressions, empentes, etc). A priori sona bé, però es plantegen una sèrie de problemes que encara no s'han resolt. I d'això hem parlat amb l'exàrbitre Àngel Rodado Rodríguez. Ens ha dit que veu amb bons ulls aquesta nova opció, aquest reforç, i que de ben segur que quatre ulls més ajudaran a fer que hi hagi manco errors. Però alerta que si són persones (sense fer ús de nova tecnologia) les errades humanes continuaran. També hem comentat si seria possible aplicar la nova mesura a les categories inferiors. I ho veu difícil, ja que a vegades, diu, ja costa trobar un sol àrbitre per xiular un partit. En definitiva, però, és prest per treure'n conclusions\nMalgrat l'irregular inici de temporada, també ens arriben bones notícies del club Atlètic. I és que, segons ens expliquen, la iniciativa de fixar el carnet d'abonat a 25 euros (és l'únic club de tot Mallorca) ha estat tot un èxit. El resultat és que avui dia hi ha devers 1.100 socis entre abonats, bàsics i d'honor. A més, també hem de comptar els 300 carnets VIP que van a parar a mans de càrrecs polítics, d'institucions o altres persones vinculades a l'Atlètic Balears o bé al món del futbol en general. Cal recordar que la iniciativa de posar un abonament a un preu ben econòmic fou creada a través de l'Àrea Social del club i pretenia premiar aquells qui l'any passat donaren suport a l'equip durant tota la temporada i patiren el descens a la Tercera. I això sense oblidar la crisi econòmica que hi ha de rerefons.


Notícies - L'habitatge públic de l'EsportParc Internacional serà una realitat el 2012\nL'habitatge públic de l'EsportParc Internacional serà una realitat el 2012\nEl ple aplaudeix el projecte de l'EsportParc Internacional de Catalunya (16/feb/10)\nGeneralitat i Ajuntament cediran la zona comercial del CAR a establiments que facin recerca aplicada a l'esport ( 1/feb/10)\nL'EsportParc Internacional vol ser 'l'or' dels centres esportius ( 1/feb/10)\nel 24/abr/10 Cristina Solias Política PDF\nL'Ajuntament, el Centre d'Alt Rendiment (CAR), la Generalitat i l'Estat espanyol han signat aquest dissabte el conveni que permetrà la construcció de 128 habitatges públics per als usuaris del CAR, que estaran enllestits a principis del 2012. L'acord està emmarcat dins el projecte de l'EsportParc Internacional de Catalunya, que vol convertir-se en un referent del món esportiu europeu. Les obres, amb un cost de més de 2'5 milions d'euros i finançades per l'Estat espanyol i la Generalitat, començaran a finals d'any.\nLa ministra de Vivenda, Beatriz Corredor; el conseller de Medi Ambient i Habitatge, Francesc Baltasar i el secretari general de Vicepresidència, Rafael Niubó, han signat l'acord juntament amb l'alcalde, Lluís Recoder, i la presidenta del CAR, Anna Pruna. El ministeri aportarà el 65% del cost de la construcció dels habitatges i la Generalitat el 35% restant. El consistori s'encarregarà dels tràmits urbanístics per tal de donar llum verda a les obres, mentre que el CAR gestionarà el projecte i els pisos.\nEl conveni ha donat el vist i plau a l'edificació de quatre blocs destinats a persones vinculades a l'EsportParc Internacional de Catalunya, a través de les seves vessants acadèmica, empresarial i esportiva. Els pisos tindran una superfície útil de 40 metres quadrats i constaran d'un menjador, una cuina, un dormitori, un servei sanitari i una petita terrassa amb safareig. Ha explicat més detalls dels immobles el conseller de Medi Ambient i Habitatge, Francesc Baltasar.\nSeran pisos d'una superfície no superior als 40 metres quadrats, de lloguer amb règim general durant 25 anys i es vincularan a l'activitat del CAR.\nAquesta àrea residencial formarà part del 'village' de l'EsportParc Internacional de Catalunya, el parc tecnològic i empresarial de l'esport que el Govern ha projectat a l'entorn del CAR, ubicat a Sant Cugat.\nL'alcalde, Lluís Recoder, ha expressat l'orgull de la ciutat per acollir aquest projecte pioner que permetrà desenvolupar el 'CAR del segle XXI'.\nEl CAR requeria una posada al dia i el CAR del segle XXI va en aquesta línia. Per això, l'Ajuntament dóna suport i veu amb il·lusió el projecte.\nLa ministra de Vivenda, Beatriz Corredor, també ha volgut subratllar els esforços de finançament que l'Estat espanyol porta a terme per fer possible aquest tipus d'iniciatives.\nTall incrustat: Beatriz Corredor\nEls promotors públics fan un gran esforç per promocionar l'habitatge de lloguer, actuacions que tenen grans problemes de finançament i per això reben tantes subvencions.\nTots ells han coincidit en destacar la projecció internacional que l'EsportParc tindrà en l'àmbit de la innovació, la recerca, la tecnologia, l'ocupació, la sanitat i l'educació vinculades amb l'esport.\nAquest projecte inclou un parc empresarial esportiu de 100.000 metres quadrats. El parc es dividirà en 70.000 metres quadrats per a equipaments esportius i 30.000 per al sector terciari, que comptarà amb un espai comercial de 10.000 metres quadrats per a una empresa amb recerca esportiva. El complex també tindrà un edifici d'aigües amb tres piscines cobertes de salts, natació i sincronitzada, que serà la zona d'aigües més gran d'Europa i estarà connectada per una plataforma amb la residència d'esportistes. A més, el parc també preveu una pista de gel que els santcugatencs podran utilitzar els caps de setmana, una clínica de medicina esportiva, pistes de tennis i sales per a activitats tancades.